REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/212-23

11. oktobar 2023. godine

B e o g r a d

Z A P I S N I K

12. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE,

ODRŽANE 11. OKTOBRA 2023. GODINE

Sednica je počela u 10.05 časova.

Sednicom je predsedavao Uglješa Marković, predsednik Odbora.

Sednici su prisustvovali članovi Odbora: Tomislav Janković, Dragan Jovanović, Marija Jovanović, Jasmina Karanac, Dragovan Milinković, Marina Lipovac Tanasković, Predrag Marsenić, Ivana Nikolić, Ivana Srbulović, Đorđe Todorović, Bojan Torbica i Robert Kozma.

Sednici Odbora su prisustvovali zamenici članova Odbora: Milija Miletić (zamenik Miroslava Kondića), Vladimir Obradović (zamenik Tatjane Pašić) i Dejan Ignjatović (zamenik Vojislava Vujića).

Sednici nije prisustvovao član Odbora: Nikola Nešić, niti njegov zamenik.

Sednici je prisustvovala i Radmila Vasić, narodni poslanik koja nije član Odbora.

Sednici su prisustvovali iz Ministarstva građevinarstva, saobraćaja i infrastrukture: Aleksandra Damnjanović, državni sekretar, Dušan Radonjić, pomoćnik ministra za stambenu i arhitektonsku politiku, komunalne delatnosti i energetsku efikasnost i Miljan Ilić, savetnik.

Odbor je, jednoglasno (14 glasova za), u skladu sa predlogom predsednika Odbora usvojio sledeći

D n e v n i r e d :

- Usvajanje zapisnika 7, 8, 9, 10. i 11. sednice Odbora

1. Razmatranje Informacije o radu Ministarstva građevinarstva, saobraćaja i infrastrukture, za april - jun 2023. godine, (broj 02-1084/23-2 od 18. septembra 2023. godine);

Pre prelaska na rad po utvrđenom dnevnom redu Odbor je većinom glasova (13 za, jedan nije glasao) usvojio zapisnike 7, 8, 9, 10 i 11. sednice Odbora.

Prva tačka dnevnog reda **–** Razmatranje Informacije o radu Ministarstva građevinarstva, saobraćaja i infrastrukture, za april - jun 2023. godine

Državni sekretar Ministarstva građevinarstva, saobraćaja i infrastrukture Aleksandra Damnjanović istakla je da je u Informaciji o radu dat detaljan prikaz svih infrastrukturnih i ostalih projekata za koje je nadležno Ministarstvo. Istakla je da deo izveštaja obuhvata i stepen finansijske i fizičke realizacije svakog od navedenih projekata, kao i u međuvremenu zaključenih ugovora, aneksa i dr. Ukazala je i na realizovane normativne i zakonske aktivnosti i dodala da je Ministarstvo u izveštajnom periodu izdalo 4.500 lokacijskih uslova, 4.817 rešenja iz člana 145, 2.832 građevinske dozvole i 1.953 upotrebnih dozvola. Ministarstvo naročito prati broj dana potreban za izdavanje svakog od pojedinačnih upravnih i vanupravnih akata, na nivou Rerpublike Srbije to je za lokacijske uslove 29 dana, građevinske dozvale 9 dana i upotrebne dozvale 16 dana.

U diskusiji su učestvovali narodni poslanici: Predrag Marsenić, Marina Lipovac Tanasković, Robert Kozma, Dragovan Milinković, Ivana Nikolić, Vladimir Obradović i Dušan Radonjić.

Na osnovu člana 229. stav 4. Poslovnika Narodne skupštine Odbor za prostorno planiranje, saobraćaj, infrastrukturu i telekomunikacije podnosi

Saglasno članu 229. Poslovnika Narodne skupštine, Odbor je razmotrio Informaciju o radu Ministarstva građevinarstva, saobraćaja i infrastrukture, za april – jun 2023. godine, i većinom glasova (13 za, jedan uzdržan, dvoje nije glasalo) odlučio da je prihvati.

\*

\* \*

Sednica je zaključena u 11.05 časova.

Sednica je prenošena u live stream-u i tonski snimana, a video zapis se nalazi na internet stranici Narodne skupštine.

SEKRETAR ODBORA PREDSEDNIK ODBORA

Maja Dimitrijević Uglješa Marković